**ELŐTERJESZTÉS**

**Hévíz Város Önkormányzat Képviselő-testülete**

**részére**

**Tárgy:** A Kúria ítéletének az un. Rogner ügyben történő kötelezettségek teljesítése

**Az előterjesztő:** Papp Gábor polgármester

**Készítette:** Szintén László, közgazdasági osztályvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Képviselő-testület 58/2021. (III.29) határozatával döntött a per tárgyát képező megállapodásból, továbbá szerződésből következő Hévíz Város Önkormányzatot terhelő kötelezettségek teljesítésére. Ennek keretében kiegyenlítésre került 1.418.000 Ft, illetve 952.500 Ft felülvizsgálati eljárási költség, Keszthely Város Önkormányzat, illetve Alsópáhok Község Önkormányzat felé.

Az elsőfokon eljáró Zalaegerszegi Törvényszék 1.G.40.074/2019/8. számú ítélete alapján, az ítélet hozatali időn, 2018. április 26. napján túli kötelezettségeket is teljesíteni szükséges. Ezen dátum alól kivétel Alsópáhok Község Önkormányzat, mint I. rendű felperes felé való teljesítés, mivel ebben az esetben a bíróság 2018. augusztus 1. napjától, illetve 2019. február 1. napjától az ítéletbe már beleszámította az addig a per tárgyát képező üdülőhelyi támogatást is. Keszthely, mint az ügy másodrendű felperese esetében ez elmaradt.

A 2020. első féléves üdülőhelyi támogatás kifizetésre került mindkét felperesnek, ezt követően pedig megszűntetésre került, Magyarország 2020. évi Központi Költségvetéséről szóló 2020. 2019. LXXI. törvény 39.§ (6) bekezdése alapján.

2018. április 26-tól tehát, a fenti kivételekkel még az alábbi kötelezettség állnak fenn:

Alsópáhok Község Önkormányzat

2019.01.01-től 2019.06.30-ig (HIV/121-40/2019) 3.933.531 Ft

2019.07.01-től 2019.12.31-ig (HIV/522-4/2020) 4.155.903 Ft

Összesen: 8.089.434 Ft

Kamat: 86.746 Ft

Keszthely Város Önkormányzat

2018.01.01-től 2018.06.30-ig (HIV/152-34/2018) 2.265.827 Ft

2018.07.01-től 2018.12.31-ig (HIV/121-8/2019) 2.400.174

2019.01.01-től 2019.06.30-ig (HIV/121-39/2019) 2.950.148 Ft

2019.07.01-től 2019.12.31-ig (HIV/522-5/2020) 3.116.927 Ft

Összesen: 10.733.076 Ft

Kamat: 157.534 Ft

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet alapján a veszélyhelyzetben alkalmazni kell a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §-ának (4) bekezdését, mely szerint a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A napirendben a döntési javaslat szerinti döntés meghozatala szükséges és arányos döntés, mert az alkotmányjogi panasz határidejének betartása indokolja a döntést.

A fent leírtak alapján az alábbi határozatot hozom:

**2.**

**Határozati javaslat**

Hévíz Város Önkormányzat Polgármestereként a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. Hévíz Város Önkormányzat a Kúria Pfv.V.20.475/2020/10. ítélete és a Képviselőtestület 58/2021. (III.29.) határozata alapján a per tárgyát képező megállapodásból, továbbá szerződésből következő Hévíz Város Önkormányzatot terhelő kötelezettségeket az alábbiak szerint teljesíti:

Alsópáhok Község Önkormányzat, mint elsőrendű felperesnek 8.089.434 Ft tőkét és 86.746 Ft kamatot térít meg.

Keszthely Város Önkormányzat, mint másodrendű felperesnek 10.733.076 Ft tőkét és 157.534 Ft kamatot térít meg.

1. Az összesen 19.066.790 Ft összegre a fedezetet Hévíz Város Önkormányzat 2021. évi költségvetéséről szóló 8/2021. (II.26.) önkormányzati rendelet 1/9 melléklet váratlan kiadások tartalék sora biztosítja.

Felelős: Papp Gábor polgármester

Határidő: 2021. április 12.

Hévíz, 2021. április 12.

Papp Gábor

polgármester

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| dr. Tüske Róbert  jegyző | törvényességi felülvizsgálat |  |  |